รองนายกรัฐมนตรีและรัฐมนตรีว่าการกระทรวงกลาโหมระบุไม่หนักใจกรณีพรรคการเมืองเรียกร้องให้ตรวจสอบ ความเหมาะสมของนายกรัฐมนตรีกรณี ลงเล่นการเมือง
พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่พรรคการเมืองเรียกร้องให้ตรวจสอบคุณสมบัติของ ของ พล.อ.ประยุทธ์ จันทร์โอชา นายกรัฐมนตรี หัวหน้าคณะรักษาความสงบแห่งชาติ (คสช.) ที่มีลักษณะต้องห้ามเป็นบัญชีนายกรัฐมนตรีของพรรคพลังประชารัฐหรือไม่ เนื่องจากเป็นหัวหน้า คสช. โดยต้องตีความในเรื่องของการเป็นเจ้าหน้าที่รัฐ ว่า ไม่รู้สึกหนักใจและให้เป็น หน้าที่ของคณะกรรมการการเลือกตั้ง (กกต.) ในการพิจารณา ขณะที่กรณีศาลรัฐธรรมนูญ จะมีการพิจารณาวินิจฉัยยุบพรรคไทยรักษาชาตินั้น ก็วินิจฉัยไป และไม่ต้องดแลสถานกรณ์อะไรเป็นพิเศษ        นอกจากนี้ พลเอกประวิตร ยังกล่าวอีกว่า ไม่ได้มีการพูดคุยกับ พล.อ.ประยุทธ์ เกี่ยวกับเรื่องการเมือง และนายกรัฐมนตรี เองก็ไม่ได้มีการพูดหรือสอบถามให้มาช่วยในเรื่องของการเมือง รวมทั้งไม่ขอแสดงความคิดเห็นกรณีการดีเบตเพื่อแสดงวิสัยทัศน์กับนักการเมืองด้วย        ส่วนการทำหน้าที่ของทหารในการดูแลพื้นที่ปลอดภัยในการเลือกตั้งช่วงโค้งสุดท้าย พล.อ.ประวิตร ระบุว่า ไม่ต้องห่วง         สำหรับการจัดทำบัญชีรายชื่อการโยกย้ายนายทหารกลางปี พลเอกประวิตรกล่าวว่า ยังไม่แล้วเสร็จ และยังไม่ดำเนินการแต่อย่างใด